April 2011 ~ স্বপ্নব্লগ
skip to main | skip to sidebar
হোম
Pages
হোম
লেবেল
কবিতা (1)
খেলা (1)
রম্য (3)
স্বপ্নরাজ্য
ক্যাটাগরি
Internet
Market
Stock
Downloads
Dvd
Games
Software
Office
যেখানে আমার বিচরণ
সামুহোয়্যারইনব্লগ
আমার ব্লগ
আমার বর্ণমালা
নাগরিকব্লগ
দারাশিকো
ফিফার ব্লগস্পট সাইট
রাজির ব্লগস্পট সাইট
প্রিয়তে যারা
নাফিস ইফতেখার
ফিউশন ফাইভ
অমি রহমান পিয়াল
আলিম আল রাজি
কাঙাল মামা
দূর্যোধন
জিসান শা ইকরাম
music
politics
আমার flickr
যোগাযোগ
ফেছবুক
Twitter
নিজেকে এখনও গুছিয়ে নিতে পারিনি
২৭ এপ্রিল, ২০১১
বইপড়ার অভিজ্ঞতা..!!
৫:৪৮ AM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
ছোট বেলায় পড়েছিলাম বই কিনে নাকি কেউ দেওলিয়া হয় না । বর্তমান যুগে এই কথাটা কতটা যুক্তিসঙ্গত তা নিয়ে আমার সন্দেহ আছে । কিন্তু এটা নিয়ে আমার কোন সন্দেহ নেই যে বই পড়ে কেউ দেওলিয়া হয় না । আমি বিশ্বাস করি একমাত্র বই পড়লেই প্রাচুর্য লাভ করা যায় । জ্ঞানের প্রাচুর্য । যা কখনও কমেনা , বরং বেড়েই যায় । কারণ বইই একমাত্র মাধ্যম যেখানে সঞ্চিত আছে হাজারো মানুষের অর্জিত জ্ঞান । আর সেই বই পড়া মানেই তার অর্জিত জ্ঞান নিজের মধ্যেও নিয়ে নেওয়া । শতাব্দী প্রাচীনকাল থেকে বিবর্তনের মাধ্যমে কাগজ থেকে বই আজ ইবুকে রূপ নিয়েছে ।
খুব ছোটবেলায় পাঠ্যবইয়ের বাইরে আর কোন বই পড়তাম না । ছোটবেলার সেই ধারাপাত বই পড়তেই অনেক কষ্ট হত আর ভাবতাম কখন পড়া শেষ করে খেলতে যাব । ছোটবেলায় ঠাকুমার ঝুলিতে ঝোলেনি এমন মানুষ খুব কমই পাওয়া যাবে । ছেলে বুড়ো সকলের কাছে এখন পর্যন্ত সমান জনপ্রিয় ঠাকুমার ঝুলি । আমার মনে হয় বাংলা সাহিত্যে সবচেয়ে বেশিবার পঠিত বই ঠাকুমার ঝুলি । রাক্ষোস ক্ষোকসের সাথে রাজকন্যা আর রাজপুত্রের প্যাচগোচ বুঝতে বুঝতে ঘুমাতে হত তখন । ঠাকুমার ঝুলি মানুষ নাকি দাদী নানীর কাছেই প্রথম শুনে থাকে । কিন্তু সত্যি বলতে কি আমি প্রথম গল্প শুনি আমার বড় আপুর কাছে । ঠাকুমার সাথে আপু প্রাইজ হিসেবে পাওয়া বিভিন্ন দেশের রূপকথার গল্প বইটাও পড়ে শোনাত । আমার পেছনে আমার বড় আপুর অবদান কখনই ভুলতে পারব না ।
যাই হোক এরপর কিছুটা বড় হয়ে কমিকস পড়া শুরু করলাম । ক্লাশ থ্রিতে পড়ার সময় হাতে এল প্রাণের কমিকস..!! প্রতিদিন স্কুল থেকে ফেরার পথে কমিকস কিনতাম । আম্মুর সাথে আমার ডিলই ছিল প্রতিদিন আমাকে কমিকস কিনে দেয়া । আর সেই সব বই বন্ধুরা শেয়ার করতাম । চাচা চৌধুরী , বিল্লু , পিঙ্কি , রমণ , ডায়নামাইট , ফ্যান্টম , লম্বু মোটু , প্রাণের সব বইই পড়াতাম । তবে এর মধ্যেও সবচেয়ে প্রিয় ছিল অবশ্যই চাচা চৌধুরী । সাবু আর কুকুর রকেটকে নিয়ে চাচা চৌধুরীর সেই কাহিনীগুলা আজও ভুলতে পারিনি । আর ভুলতে পারিনি ব্যাক ডায়ালগ...চাচা চৌধুরীর বুদ্ধি কম্পিউটারের চেয়ে প্রখর...!!!
আস্তে আস্তে বড় হতে লাগলাম । কিন্তু বই পড়ার দিক থেকে আর বড় হতে পারছিনা । ছোট গল্প আর কমিকসের বাইরে অন্য কিছুই ভাল লাগেনা । ততদিনে আপুরা দেখতাম মাঝারি সাইজের কিছুটা মোটা তিন গোয়েন্দা নামে কি বই যেন পড়ত । অনেক চেষ্টা করেছি । কিন্তু ভাল লাগাতে পারিনি । আমার বন্ধুরাও ততদিনে তিন গোয়েন্দা পড়া শুরু করে দিয়েছে । কিন্তু আমি পড়তেই পারছিনা । কষ্ট লাগে এত বড় বই পড়তে..!!! ওই সময়ে বিমান দূর্ঘটনা বইটা যে কতবার শুরু করেছি তার ইয়াত্তা নেই । কিন্তু শেষ করতে পারিনি । অবশেষে ক্লাশ সেভেনে আমার বন্ধু রিফাত আমাকে এক রকম জোর করেই একটা তিন গোয়েন্দা বই পড়তে দিল । অনেক অনুরোধ করে বলল শুধু একটা বই যেন আমি পড়ি । এরপর ভাল না লাগলে আর পড়ার দরকার নেই । আমার এখনও মনে আছে রিফাতের দেয়া আমার পড়া তিন গোয়েন্দার প্রথম বইটির কথা । বইটি ছিল জলদস্যুর মোহর নামে একটা বই । ওই বইতে তিন গোয়েন্দার চিরশুত্রু শুঁটকি টেরিও ছিল । স্কুল থেকে এসে ড্রেস চেঞ্জ না করেই বিছানায় শুয়ে পড়া শুরু করেছিলাম বইটি । আমার এখনও মনে আছে সারাদিন লেগেছিল বইটা শেষ করতে । বইটা শেষ করে মনে হয়েছিল আমি যেন অন্য কোন জগতে চলে গিয়েছি । ওই বয়সে অ্যাডভেঞ্চার প্রিয় প্রতিটি কিশোর কিশোরীর কাছে তিন গোয়েন্দা ছিল রীতিমত হিরো । সবাই আচ্ছন্ন ছিল তিন গোয়েন্দার লাইফের প্রতি । আমিও তার ব্যাতিক্রম ছিলাম না । বাংলাদেশে তিন গোয়েন্দা পড়েনি এমন শিক্ষিত কিশোর কিশোরী মনে হয় কমই আছে । আমার মনে হয় তিন গোয়েন্দা পড়ার পর থেকেই আমি কিছুটা আধুনিক হয়েছি, বাইরের দুনিয়া সম্পর্কে জানতে পেরেছি । তাই তিন গোয়েন্দার কাছে আমি আজীবন ঋণী হয়ে রইলাম ।
এস.এস.সি পরীক্ষার রেজাল্ট দেয়ার আগ পর্যন্ত শুধু তিন গোয়েন্দাই পড়েছি । এর বাইরে সেবার কিছু অনুবাদ আর ওয়েস্টার্ণ পড়েছি । তবে তিন গোয়েন্দার মত আর কিছুই আমাকে টানতে পারেনি । অনেকেই তখন মাসুদ রানা পড়ত । কিন্তু মাসুদ রানা আমাকে কখনও টানতে পারেনি । কারণটা আমি নিজেও জানিনা । তখন পর্যন্ত যে কোন ধরণের উপন্যাস আমার জন্য নিষিদ্ধ ছিল । কিন্তু আমি ওই সময় ফুপির বাসায় গিয়ে তসলিমা নাসরিনের নিষিদ্ধ উতল হাওয়া বইটি লুকিয়ে পড়ে ফেলেছিলাম..!! হা হা হা । যদিও আইনটা আমার ছোট বোনের ক্ষেত্রে ছিল না । ও ক্লাশ সেভেন থেকেই হুমায়ূন, মিলন পড়ত । দুইজনের জন্য কেন দুইটি ভিন্ন আইন বলবৎ ছিল আমি জানিনা । বড় আপু ছিল এই আইনের প্রবক্তা । তবে অবশ্য পাঠ্যের তালিকায় হাজার বছর ধরে ছিল বলে ওই কার্ফিউর সময় উপন্যাসটা পড়েছিলাম । আমার সর্বাধিক পঠিত বইয়ের তালিকায় হাজার বছর ধরে বইটি বেশ উপরের দিকেই থাকবে । মন্তু আর টুনির কৈশোরিক প্রেম কাহিনী সেই কিশোর বয়সে আমার মনে অনেক দোলা দিয়েছিল..!!
কলেজে উঠেই আমার যে কথা প্রথম মনে হয়েছে সেটা হল আমি এখন অনেক বড় । তাই সবকিছুই পড়ার বয়স আমার হয়েছে । কিন্তু হায় যেখানে বাঘের ভয় সেখানেই সন্ধ্যা হয় । সাতকাহন বইটা নিয়ে প্রথমেই ধরা খেলাম আপুর হাতে । যথারিতী জানলাম কার্ফিউ বলবৎ আছে । সুনীল সমরেশ পড়ার বয়স হয়নি । অগ্যতা হুমায়ূন আর জাফর ইকবালই ভরসা । কলেজের দুই বছর চুটিয়ে হুমায়ূন আহমেদ আর জাফর ইকবালের বই পড়েছি । জাফর ইকবালের বই আগেও পড়েছি, কিন্তু সত্যিকারের মজা পাইছি এই দুই বছরে । ভ্রাম্যমাণ লাইব্রেরীর সদস্য ছিলাম, সেই সাথে বাসার সংগ্রহ নেহাত কম ছিল না । তাই বইয়ের অভাব হয়নি । দুই ভাইয়ের সব লেখাই গোগ্রাসে গিলতাম । হিমু পড়ে উদাস হতাম, তো মিসির আলী পড়ে আবার বিচক্ষণ ব্যাক্তি, তার মাধ্যমেই ট্রেনে করে ঘুরে এসেছি দারূচিনি দ্বীপ আর কলম্ব । মনে আছে জাফর ইকবালের আমি তপু পড়ে চোখের পানি আটকে রাখতে পারিনি । খুব ইচ্ছে করত দুষ্ট ছেলেদের দলের সাথে মিশে যেতে, দীপু নাম্বার টুর মত প্রাচীন গুহায় গুপ্তধন খুজতে, হাত কাটা রবিনের মত বন্ধু পেতে । আর আমার বন্ধু রাশেদ পড়ে শিখেছি রাজাকার হায়েনাদের ঘৃণা করতে , দেশকে ভালবাসতে, মুক্তিযুদ্ধ ও মুক্তিযোদ্ধাদের সম্মান করতে ।
এতসব ছাড়া আহসান হাবীব, আব্দুল্লাহ আবু সাইদ স্যার , নিমাই ভট্টাচার্য, জীবনানন্দ দাসের লেখাও পড়েছি । ভালবাসা কি জিনিস তা নিমাই ভট্টাচার্যের মেমসাহেব পড়েই প্রথম বুঝেছি । পাঠ্য বইয়ের বাইরে রবীন্দ্রনাথ আর নজরুলের কিছু বই পড়েছি । কিন্তু শ্রীকান্ত আর দেবদাস ছাড়া শরৎ রচনাবলী পড়া হয়নি । যুগের হাওয়ায় হ্যারি পটার, দ্য দ্যা ভিঞ্চি কোড পড়তে হয়েছে । পটার সিরিজ আমার কাছে তিন গোয়েন্দার মতই প্রিয় । এছড়াও ইমদাদুল হক মিলন, প্রণব ভট্ট আর আনিসুল হকের কিছু বই পড়া হয়েছে । শেষ পড়েছি সৈয়দা ফারজানা সুলতানার জলে ভেজা মন । কিন্তু পড়া হয়নি সুনীল সমরেশ...!!! এই ইউনিভার্সিটি জীবনে প্রবেশ করেও আপুর কাছে শুনতে হয় " আগে বড় হও তারপর সুনীল সমরেশ পড়বা..!!" আমিও আর সেটা নিয়ে মাথা ঘামাইনা । আগ্রহও হারিয়ে ফেলছি সুনীল সমরেশের প্রতি । ও আমার ছোট বোনের কিন্তু সমরেশের প্রধান বইগুলা পড়া শেষ..!!
আজ যখন ফেলে আসা জীবনের পাতা উল্টাই তখন মনে হয় কম বই পড়িনি । তখন হিসেব করতে বসে যাই কি শিখলাম আমি । ভেবে কোন কূল পাইনা । ছোট্ট একটা অনুভূতি বুকের ভেতর থেকে বের হয়ে আসে । জ্ঞানের মহাসমুদ্রে এ আমার ক্ষুদ্র পদচিহ্ন মাত্র ।
ভাল থাকুন । ধন্যবাদ
Read more »
১৪ এপ্রিল, ২০১১
আমার খেলা দেখা
২:৪২ AM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
বিশ্বকাপ দেখতে পারিনি , তাই বলে কি বাংলাদেশ অস্ট্রেলিয়া সিরিজ মিস করব..!! কখনই না । যতই কষ্ট হোক এই সিরিজটা দেখতেই হবে । বিশ্বকাপ দেখিনি , তাই দুধের স্বাদ ঘোলে মেটানো আর কি । কিন্তু টিকেট কিনতে গিয়ে আবারও টের পেলাম বাংলাদেশ আসলেই ক্রিকেটীয় জাতি । প্রথম দুই ম্যাচের টিকেট পেলাম না..!! ভাবতেই পারিনি বিশ্বাকাপ শেষ হওয়ার পর পরই এই সিরিজের উপর মানুষের এত আগ্রহ থাকবে । যাই হোক অনেক কষ্টে অনেক ক্রোশ দূর পথ হেটে টিকেট পেলাম ৫ টা । আমরা ৫ বন্ধু মিলেই খেলা দেখব । আমরা কেটেছিলাম ডে নাইট ম্যাচ । প্রথম দুই ম্যাচ বাংলাদেশ ভাল খেলেনি । তাই টেনশনে ছিলাম আমাদের ডে নাইট ম্যাচ যেন ডে তেই শেষ না হয়ে যায়...!!!
১৩ তারিখ ক্লাশ মিস দিলাম শুধু খেলা দেখব বলে । খেলা শুরু দুপুর ২ টা থেকে , বাসা থেকে বের হলাম ১.৩০ টায়..!! ঢাকার রাস্তার চিরাচরিত জ্যাম পেরিয়ে পৌছে গেলাম স্টেডিয়াম এলাকায় । কিছু খেয়ে , গালে পতাকা একে লাইনে দাঁড়িয়ে ঢুকে গেলাম স্টেডিয়ামে । ঢুকেই অবাক চমৎকৃ্ত হলাম এত সুন্দর স্টেডিয়ামটা দেখে । ভাবতে ভালই লাগে যে বাংলাদেশ আসলে অনেক এগিয়ে গেছে । স্টেডিয়ামটা বিশ্বের যেকোন ক্রিকেট স্টেডিয়ামের সাথে পাল্লা দেয়ার মত । একেবারে সাজানো গোছানো একটা স্টেডিয়াম । তবে ঝামেলা হল আসন পাওয়া নিয়ে । আমাদের আসন ছিল লোয়ার লেভেলে উপরে । কিন্তু ঢুকে দেখি উপরে কোন আসন খালি নাই । অগ্যতা কি আর করা বসে গেলাম অন্য আসনে । ভালই মজা করে খেলা দেখছিলাম । ডিস্টার্ব শুরু হল তখন । যে আসনে আমরা আসন গ্রহণ করেছিলাম তার মালিক এসে হাজির । দিল আমাদের উঠিয়ে , এখন উপায় ?? উপায় একটাই উদ্ধার করতে হবে আমাদের নিজেদের আসন । খুজেও বের করলাম । বসে আছে কয়েকটা যুগল । আহা ইচ্ছে করেনি তাদের ডিস্টার্ব করতে , কিন্তু আমরা ছিলাম নিরুপায় তাই কি আর করা উঠাতেই হল । বসলাম আরাম করে , একেবারে নির্ঝনঝাট ভাবে খেলা দেখছি । এদিকে তো অস্ট্রেলিয়া রান তুলছে একেবারে বুলেট গতিতে । আর বাংলার দামাল ছেলেরা যেন ফিল্ডিং মিসের প্রতিযোগিতা শুরু করছে । হাতে মনে হয় মাখন মাখিয়ে আসছে । তাই বল পিছলে বার বার সীমানা পার হয়ে যাচ্ছে । কিন্তু তাতে কি , আমরা এসেছি ক্রিকেট দেখতে । তাই চার হলে আমরাও লাফিয়ে উঠেছি , আনন্দ করেছি । দেখতে দেখতেই অস্ট্রেলিয়ার ইনিংস শেষ । বাংলাদেশের সামনে টার্গেট ৩৬২, বাংলাদেশ কি পারবে এই রান অতিক্রম করতে ?? আগের দুই ম্যাচের যে অবস্থা তাতে সম্ভব না । তারপরও আশায় ছিলাম । দেখা যাক কি হয় । তামিম আর ইমরুল কায়েস নেমেই পিটাতে লাগল জনসনকে । একটা করে চার হয় আর দর্শকের চিৎকারে কেঁপে উঠে গোটা স্টেডিয়াম । কিছুক্ষন পর তামিম আউট । নাফিস এসে দেখে শুনে খেলতে লাগল , আর ইমরুল রানের চাকা সচল রাখল । মনে হচ্ছিল জিতেই যাবে বাংলাদেশ । দর্শক অপেক্ষা করছিল ইমরুলের সেঞ্চুরির জন্য । কিন্তু বেচার নার্ভাজ নাইন্টিজে এতই নার্ভাস ছিল যে মামুলি একটা বলেই আউট । সাকিব এরপর নাফিস , সাকিব দুজনেই অবিবেচকের মত শট খেলে আউট । তবে ভাল লাগছে মাহমুদুল্লাহ রিয়াদের খেলা । বেচারার প্রতিভা বাংলাদেশ কখনই ব্যবহার করতে পারেনি । তাই রিয়াদ বেশী বল না খেলে ফিফটি মারল । কিন্তু বাংলাদেশের ইনিংস শেষ ২৯৬/৬ এ । এটাই অস্ট্রেলিয়া বিপক্ষে বাংলাদেশের সর্বোচ্চ রান । ম্যাচের প্রাপ্তি এইটুকুই । এটা বাংলাদেশ কোচ সিডন্সের শেষ ম্যাচ । আফসোস সিডন্সের শেষটা সুন্দর হল না । তবে সিডন্সের কাছে কৃ্তজ্ঞ থাকবে বাংলাদেশ । তার সময়েই বাংলাদেশ এতটা উন্নতি করছে । এই ম্যাচে আমার প্রাপ্তি কতটুকু ?? অনেক । হ্যা অনেক । জীবনের প্রথম আন্তর্জাতিক ম্যাচ দেখা তাও অস্ট্রেলিয়ার সাথে । তাই অনেক উত্তেজিত ছিলাম । কত যে চিৎকার করেছি বলে বোঝাতে পারব না । এতদিন যাদের টিভিতে দেখেছি তারা আমার সামনে..!! ভাবলেই কেমন যেন লাগে । ব্রাডম্যানের পর অস্ট্রেলিয়ার সেরা ব্যাটসম্যান রিকি পন্টিং আমার সামনে । কি ভাগ্যবান আমি..!!! মনে হয় না আর কখনও দেখতে পাব পন্টিংকে । মাশরাফি , সাকিব সবাই সামনে..!!! সে এক অদ্ভুত অনুভূতি । বলে আসলে বোঝানো যাবে না । তবে আফসোস প্রাইজ সেরেমনিটা দেখতে পারিনি । কেন জানি পুলিশ তাড়াতাড়ি আমাদের বের করে দিল । মনে হয় দায়িত্ব পালন করে তারা ক্লান্ত । যাই হোক অবশেষে আমার আন্তর্জাতিক ম্যাচ দেখার ইচ্ছা পূরণ হল আমি এতেই খুশি..!!!!
সারাদিন খেলা দেখে খুব ক্লান্ত । আমার আনন্দটা সবার সাথে শেয়ার করতেই রাত জেগে এই পোস্ট লেখা । ভাল লাগলে আমার আরও ভাল লাগবে । খুব ঘুম পাচ্ছে , ঘুমাব । রাত পোহালেই পহেলা বৈশাখ । সবাইকে নববর্ষের শুভেচ্ছা । ভাল থাকবেন । শুভ রাত্রি
Read more »
১০ এপ্রিল, ২০১১
স্বপ্ন শুরুর কথামালা...!!!
৩:১০ AM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
প্রথমেই পাঠকদের কাছে ক্ষমা চেয়ে নিচ্ছি অনেকদিন ব্লগ থেকে দূরে থাকার জন্য । অনেকদিন ভেবেছি আবার লেখা শুরু করি , কিন্তু সময় সুযোগ হয়ে উঠেনি । কিন্তু অবশেষে লেখা শুরু করলাম । আমার এই ব্লগে আগেও কিছু পোস্ট ছিল । কিন্তু সেগুলো একান্তই আমার নিজের কথা ছিল না । সবার জন্য কিছু সলুশনও ছিল । কিন্তু যেহেতু ব্লগটা একান্তই আমার  তাই ভাবলাম এখন থেকে ব্লগে শুধু আমার ভাবনা গুলোই প্রকাশ করব । সেই ভাবনা থেকেই আমার ফিরে আসা । তাই বলা যায় স্বপ্নব্লগের নতুন করে শুরুর সাথে সাথে এটাই আমার প্রথম পোস্ট...!!!
আমার ব্লগিঙের শুরুটা কিন্তু খুব বেশী দিনের নয় । কিন্তু ব্লগ সম্পর্কে জানি সেই ২০০৬ সাল থেকে । তখন অবশ্য আমার নেট সংযোগ ছিল না । সাইবার ক্যাফে অথবা বন্ধুদের বাসা থেকে ব্লগ পড়তাম । তখন অবশ্য বাংলাদেশে সামু ছাড়া আর কোন ব্লগ ছিল না । তাই ইংরেজী ব্লগে ঘুরতাম । বুঝতাম খুবই কম L L । তখন ইংরেজী ভাল না জানার জন্য আফসোস হত (এখনও খুব ভাল জানিনা :D) । আর কষ্ট লাগত আমরা ইন্টার্নেট দুনিয়া থেকে কত পিছিয়ে আছি । আমাদের বাংলা ভাষা ইন্টার্নেটে কতটা পিছিয়ে । যাই হোক এভাবেই ভুগতে ভুগতে আমার ব্লগের শুরু । এরপর ধলেশ্বরীতে কত পানি গড়াল , ডিজিটাল সরকার আসল ( তাও বিদ্যুৎ ছাড়া :D) । কত বাংলা ব্লগের জন্ম হল । আর আমিও আমার কম্পিউটারে ইন্টার্নেট সংযোগ নিলাম । এরপর আমাকে আর পায় কে । ধুমিয়ে বাংলা ব্লগ গুলো চষে বেড়াতে লাগলাম । ও তখনও কিন্তু আমি ব্লগার হিসেবে আত্নপ্রকাশ করিনি । তখনও শুধু ব্লগ পড়েই যেতাম । আর ভাবতাম মানুষ এত সুন্দর করে গুছিয়ে লেখে কিভাবে ??? বই , পত্র পত্রিকার বাইরেও যে লেখক থাকতে পারে তা আমি তখনই প্রথম বুঝতে পারলাম । এটাও বুঝতে পারলাম ইন্টার্নেট দুনিয়ায় বাংলা ব্লগ , বাংলা ভাষা সমৃদ্ধ হচ্ছে । আর ইন্টার্নেটে বাংলা ভাষাকে সমৃদ্ধ করার পেছনে একজন মানুষের কথা না বললেই নয় । মেহেদী হাছান খান । অভ্রর নির্মাতা । কারন প্রথম দিকে ইন্টার্নেটে বাংলা লেখা যেত না । আর সামুতেও তাই প্রথম প্রথম ইংরেজী লিখতে হত । তো অভ্রর সাথে সাথে বাংলা ব্লগের পাশাপাশি আমারও উন্নতি ঘটতে লাগল (এখনও আমি অভ্র ছাড়া নরমাল বাংলা লিখতে পারিনা :D) । যেহেতু অভ্র আছে তাই এখন আমাকে পায় কে...!!!! যাই করি সব বাংলায় ...!!!
মাঝে মাঝে ভাবি কি লিখব । আমি তো কিছুই জানিনা । কিছুই ভেবে পাইনা । আবার যখন লিখতে বসি টানা লিখতে পারিনা । মানুষের মন আসলেই বিক্ষিপ্ত । মনযোগ ধরে রাখা কষ্টকর( যদিও আমি কখনোই খুব মনযোগী ছিলাম না...!!!) । তারপরও লিখতে বসি । লিখি । কেন লিখি ?? ব্লগিং করব তাই । আর কোন কারন নেই । কেউ হয়তো প্রশ্ন করতে পারেন আমার ব্যাক্তিগত ব্লগের  নাম স্বপ্নব্লগ কেন ?? হ্যা এতা একটা ভাল প্রশ্ন । যেহেতু এটা আমার ব্যাক্তিগত ব্লগ তাই ইচ্ছে করলেই আমি এটা অনেক রকম নাম দিতে পারতাম । আমার ব্লগ, আমার কথা ইত্যাদি ইত্যাদি । কিন্তু স্বপ্নব্লগ কেন দিলাম ?? কারন আমি স্বপ্ন দেখতে ভালবাসি । কল্পনা করতে ভালবাসি । ড : ইউনূস বলেন মানুষ তার স্বপ্নের সমান বড় । হায় ড : ইউনূস যে নিজেকে স্বপ্নেরও ঊর্ধে নিয়ে গেছেন । এই স্বপ্ন কিন্তু ঘুমিয়ে ঘুমিয়ে দেখা স্বপ্ন না । এটা বাস্তবতার স্বপ্ন । বড় কিছু হওয়ার স্বপ্ন । দেশকে বদলে দেবার স্বপ্ন । কত সুন্দরই না আমাদের দেশ । এত এত সমস্যা থাকা সত্তেও কত সুন্দর করেইনা আমরা টিকে আছি । টিকে আছি পৃথিবীর সবচেয়ে সুখী মানুষের দেশ হিসেবে । তাহলে এই সমস্যাগুলো যদি না থাকতো  আরও কতইনা ভাল হত । আহা
আমার খুব গর্ব হয় যে আমি বাংলাদেশে জন্ম নিয়েছি । এত সুন্দর এত সমৃদ্ধ ইতিহাস আর কোন দেশের আছে কিনা জানা নেই । যুদ্ধের সিনেমা দেখতে আমরা হলিউডের সিনেমা খোঁজ করি । কিন্তু আমাদের মুক্তিযুদ্ধ কি সিনেমার চেয়ে কোন অংশে কম ? মোটেই না । আর কোন দেশ কি এমন সম্মুখ যুদ্ধ করে ঘোষনা দিয়ে স্বাধীনতা লাভ করছে ? আমার জানা নেই । কতটা রোমাঞ্চকর আমাদের ইতিহাস । কিন্তু হায় আমাদের ইতিহাস কি কম কষ্টের ?? ৭১ এ দেশের মানুষ যখন মুক্তি প্রত্যাশায় যুদ্ধরত তখন দেশেরই কিছু মানুষ স্বাধীনতার বিরোধীতা করল...!!! মুক্তিযোদ্ধাদের খুজে বের করে হত্যা করা শুরু করল । রেহাই পেলনা শিশু এমনকি নারীরাও । যে নারী নাকি মায়ের জাত সেই নারীকেই ওরা হিংস্র হায়েনার মত ছিড়ে খুড়ে খেল...!!! ধিক তাদের , শত ধিক । আর দেশকে পঙ্গু করতে হত্যা করল দেশের বুদ্ধিজীবিদের । সেই হায়েনাদের কিন্তু আজও বিচার হয়নি । আজও তারা বীর দর্পে  ঘুরে বেড়ায় বাংলার মাটিতে । ঊদ্ধত কথা বলে মুক্তিযুদ্ধের বিরুদ্ধে । আর ভাবি কবে হবে এই হায়েনাদের বিচার । আমি আশাবাদী । ওই যে বললাম স্বপ্ন দেখতে ভালবাসি । আমার স্বপ্ন রাজার মুক্ত সুখী একটা দেশ । আর এই দেশকে গড়তে হবে আমাদেরকেই । আমাদের তরুণদেরকেই ।
আজ এই পর্যন্তই । সামনে আরও নতুন কিছু নিয়ে হাজির হব আপনাদের সামনে । সেই পর্যন্ত আল্লাহ হাফেজ । ভাল থাকবেন । শুভ রাত্রি
Read more »
নবীনতর পোস্টসমূহ হোম
Popular Posts
আমার পর্ণবেলা , কঠিনভাবে ১৮+ । বাচ্চারা দূরে থাকো
গতপোস্টের পর আজ আবার "আমার পর্ণবেলা" কৈশোরকালে ঘটে যাওয়া কিছু মজার ঘটনা নিয়ে লেখা । ১৮+ একটা পোস্ট । অবশ্যই নিজ দায়িত্বে পড়বেন &...
আমার পর্ণবেলা , কঠিনভাবে ১৮+ ।
পোস্টের শুরুতেই কিছু কথা বলে নেয়া ভাল । অবশ্যই এটা একটা ১৮ পোস্ট । এবং এই পোস্টে যা আছে তা একটা বয়সে সবার ক্ষেত্রেই ঘটে থাকে । সো ব্যাপারটা ...
ছেলেদের ফেছবুক স্ট্যাটাস সমগ্র (ছেলেদের কাছে ক্ষমাপ্রার্থণা পূর্বক)
কয়েকদিন আগে দিয়েছিলাম ফেছবুকে মেয়েদের স্ট্যাটাস । মেয়েদের স্ট্যাটাসের ব্যাপক সাফল্যের পর এবার দিচ্ছি ছেলেদের স্ট্যাটাস । সবাই জানেন মেয়েদ...
বাংলা সিনেমার অবিস্মরণীয় ডায়লগুলোর সংকলনঃ চৌধুরী সাহেব টাকা দিয়ে ভালবাসা কেনা যায় না
ছোটবেলায় বিটিভিতে প্রতি শুক্রবার বিকেল ৩.১৫ মিনিটে পূর্ণদৈর্ঘ্য বাংলা ছায়াছবি দেখেনি এমন মানুষ কমই আছে । আসলে তখন তো বিটিভি ছাড়া আর কোন চ্যা...
ফেছবুকের মজার কিছু রাজনৈতিক স্ট্যাটাস । না দেখলেই মিস
১. যাত্রীদের বিড়ম্বনার জন্য জোট সরকার দায়ী : যোগাযোগমন্ত্রী " " " " " " " লোকটাকে আমার স্যাল...
Blogger Tricks
Recent Posts
Aussie casino, online roulette, Casino, PAYPAL CASINOS, Football
Blogger Themes
Categories
কবিতা (1)
খেলা (1)
রম্য (3)
Blog Archive
►  2012 (8)
►  March (1)
►  February (2)
►  January (5)
▼  2011 (20)
►  October (2)
►  September (1)
►  August (8)
►  July (3)
►  June (2)
►  May (1)
▼  April (3)
বইপড়ার অভিজ্ঞতা..!!
আমার খেলা দেখা
স্বপ্ন শুরুর কথামালা...!!!
Download
Texts
আমার স্বপ্নের ভুবনে আপনাকে স্বাগত জানাই
Follow by Email
যেখানে আমার বিচরণ
নাগরিকব্লগ
সামহোয়্যারইনব্লগ
সোনারবাংলাদেশব্লগ
আমারব্লগ.কম
আমার বর্ণমালা
ওপেস্ট
About Me
মেঘ রৌদ্দুর
বিশাল মানব সমাজে ক্ষুদ্র এক মানুষ আমি । কিন্তু আমার স্বপ্নটা অনেক বড় । আমার স্বপ্ন বাংলাদেশকে বদলে দেয়া । আর দেশকে বদলাতে হলে আগে নিজেকে বদলাতে হবে । তাই প্রতিনিয়ত ভাঙা গড়ার খেলার মাঝে নিজে বদলাচ্ছি
আমার সম্পূর্ণ প্রোফাইল দেখুন

Connect With Us
Recomended
Instructions
Copyright © 2011 স্বপ্নব্লগ | Powered by Blogger
Design by Free WordPress Themes | Bloggerized by Lasantha - Premium Blogger Themes | coupon codes